**RESPUBLIKINIO MOKINIŲ RAŠINIO ARBA ESĖ KONKURSO**

**„KAIP SUPRANTI ŽODŽIUS: „KULTŪRA PRASIDEDA NUO KIEKVIENO IŠ MŪSŲ?“**

**SKIRTO BALANDŽIO 15-AJAI — PASAULINEI KULTŪROS DIENAI — PAMINĖTI,**

**NUOSTATAI**

I. BENDROSIOS NUOSTATOS

1. Respublikinis mokinių rašinio arba esė konkursas (toliau – konkursas) rengiamas siekiant švietimo įstaigose atkreipti didesnį dėmesį į Balandžio 15-ąją —Pasaulinę kultūros dieną.

2. Konkurso tikslas – padėti mokiniams suvokti kiekvieno atsakomybę už kultūros kūrimą savo aplinkoje.

II. DALYVIAI

3. Konkurse kviečiami dalyvauti 7-8 kl.; I-II gimn. kl., III-IV gimn. kl. mokiniai.

III. KONKURSO ORGANIZAVIMAS ĮSTAIGOSE

4. Kviečiame į rašinio arba esė rašymą įtraukti visų aukščiau nurodytų klasių mokinius.

5. Iš aukščiau nurodytų klasių koncentrų atrenkami 1-2 geriausi darbai. Rašto darbų vertinimo kriterijai: temos atitikimas, mąstymo gilumas, rėmimasis patirtimi, originalumas, raštingumas.

6. Geriausius darbus atrenka sudaryta komisija.

7. Rašto darbo apimtis — iki 1 A4 formato puslapio 12 šriftu.

IV. RAŠTO DARBŲ PATEIKIMAS

8. Rašinio arba esė konkurso nugalėtojų vardą, pavardę, klasę, mokyklos pavadinimą, mokyklos adresą, mokytojo vardą, pavardę, kontaktus (telefoną arba el. pašto adresą) bei rašto darbus prašome siųsti iki 2019 m. kovo mėn. 20 d. el. adresu: taikvelkom@gmail.com

V. KONKURSO NUGALĖTOJŲ APDOVANOJIMAS

9. Visi savo mokyklose laimėjusieji ir rašto darbus su nurodytais duomenimis atsiuntę mokiniai ir jų mokytojai bus apdovanoti Taikos vėliavos komiteto padėkos raštais.

Mokinių, besimokančių užsienyje, darbai bus vertinami atskirai. Jiems apdovanojimai bus nusiunčiami į mokyklą.

Visi darbai bus patalpinti į internetinę svetainę.

10. Kiekvieno nurodyto koncentro trijų geriausių darbų autoriai ir jų mokytojai bus apdovanoti 2020 m. rugsėjo 10 d. Lietuvos Respublikos Seime Tarptautinės konferencijos, skirtos Lietuvos paskelbimo Taikos Respublika 5-sioms metinėms paminėti, metu. Geriausius darbus atrenka sudaryta komisija.

VI. BAIGIAMOSIOS NUOSTATOS

11. Konkurso organizatorius Taikos vėliavos komitetas, Tarptautinio Taikos vėliavos komiteto NVO prie JT skyrius Lietuvoje.

12. Konkurso globėjai:

Lietuvos Respublikos Seimo Švietimo ir mokslo komiteto pirmininko pavaduotojas

prof. Vytautas Juozapaitis;

Pasaulio lietuvių bendruomenės Kultūros komisijos pirmininkė Jūratė Caspersen.

13. Konkurso partneriai:

Skuodo rajono Ylakių gimnazija;

Šiaulių rajono Kuršėnų Lauryno Ivinskio gimnazija;

Palangos Vlado Jurgučio pagrindinė mokykla;

Skuodo rajono kultūros centro Ylakių skyrius.